ওয়েস্ট ইন্ডিজ মহিলা ক্রিকেট দল
ওয়েস্ট ইন্ডিজ মহিলা ক্রিকেট দল আন্তর্জাতিক ক্রিকেট অঙ্গনে ওয়েস্ট ইন্ডিজের প্রতিনিধিত্বকারী মহিলাদের ক্রিকেট দল। দলের বর্তমান অধিনায়কের দায়িত্ব পালন করছেন স্তাফানি টেলর। ৭ মে, ১৯৭৬ তারিখে অস্ট্রেলিয়ার বিপক্ষে জ্যামাইকার মন্টিগো বে এলাকায় সর্বপ্রথম ক্রিকেট খেলায় অংশগ্রহণ করে। দলের সেরা ফলাফল হিসেবে রয়েছে ২০০৫ ও ২০১৩ সালের মহিলাদের বিশ্বকাপে রানার্স-আপ অর্জন। ২০১৬ সালের আইসিসি মহিলা বিশ্ব টুয়েন্টি২০ প্রতিযোগিতার শিরোপা লাভ করে দলটি।
১৯২৮ ওয়েস্ট ইন্ডিজ ক্রিকেট দলের ইংল্যান্ড সফর
১৯২৮ সালে পূর্ব নির্ধারিত সময়সূচী অনুযায়ী ওয়েস্ট ইন্ডিজ ক্রিকেট দল প্রথমবারের মতো টেস্ট ক্রিকেট খেলায় অংশগ্রহণের উদ্দেশ্য নিয়ে ইংল্যান্ড গমন করে। ঐ সফরে দলটি তেমন সফলতা পায়নি। তিন টেস্টের প্রত্যেকটিতেই ইনিংস ব্যবধানে পরাজিত হয় ও অংশগ্রহণকৃত ৩০টি প্রথম-শ্রেণীর খেলায় অংশ নিয়ে কেবলমাত্র পাঁচটিতে বিজয়ী হয়েছিল।